Az argentin klasszis már rengeteg rekordot megdöntött karriere során, viszont döntőbeli szereplésével a mutatókon csak javíthat. Lássunk néhány érdekesebbet.
Messi azon 6 játékos közé tartozik aki 5 világbajnoki tornát vett részt eddig. Rajta kívül ez még nekik sikerült: Antonio Carbajal, Lothar Matthaus, Rafa Marquez, Andres Guardado és Cristiano Ronaldo.
Lionel Messi és Lothar Matthaus szerepelt eddig a legtöbbször vb-meccsen (25 alkalom). Amennyiben az argentin pályára lép a vasárnapi döntőn, s nagy érvágás lenne ha nem lenne ott, akkor egyedüli rekorder lesz.
Messi 18 alkalommal viselte a csapatkapitányi szalagot, amivel rekorder, őt követi a mexikói Rafa Marquez (17), valamint honfitársa, Diego Maradona (16).
Az olasz Paolo Maldini játszotta eddig a legtöbb percet foci-vb-n (2217′), míg az argentin klasszis jelenleg 2194 percnél tart. A döntő első félidejében megdöntheti ezt a rekordot is.
Pelé és Messi adta eddig a legtöbb gólpasszt a foci-vb-n. Számszerűleg 6 alkalommal. A döntőn ez a mutató is Lionel irányába fordulhat.
Messi szerezte Argentína legtöbb góljait a foci-vb-n (11 találat). Őt követi Gabriel Batistuta (10), Diego Maradona (8), Guillermo Stabile (8).
Eddig 10 alkalommal lett ő a mérkőzés játékosa a világbajnoki szereplésein. A 2014-es brazil vb-n 4 alkalommal sikerült megszereznie, ugyanannyiszor, mint a holland Wesley Sneijdernek. A jelenlegi tornán is már 4 hasonló címnél tart, s egy remek döntőbeli szereplése által újabb rekordot döntene.
A német Miroslav Klose eddig 17 győzelmet aratott vb-n nemzeti válogatottjával, Messinek ez 16 alkalommal sikerült.